Yamashiro

ความหายาก
 สัญชาติ
 คลาส
 รีโมเดล
 จุดเด่น
-ไร้อารมณ์
-ถือพัด
 วันเกิด
 สหาย
- ฮู้ด (HMS Hood)
- โกลวเวิร์ม (Glowworm)
- จูโน่ (Juneau)
- ไทโฮ (Taiho)

## ประวัติ

เรือประจัญบานยามาชิโระ เป็นเรือชั้นฟุโซของกองทัพเรือญี่ปุ่น ชื่อแปลว่า ปราสาทภูเขา ต่อขึ้นในช่วงระหว่างสงครามโลกครั้งที่ 1 ถูกปล่อยลงน้ำเมื่อวันที่ 20 พฤศจิกายน 1913 และสร้างเสร็จเมื่อวันที่ 3 พฤศจิกายน 1915 ติดตั้งปืนใหญ่เรือขนาด 14 นิ้ว เป็นเรือพี่น้องกับเรือประจัญบานฟุโซที่อยู่ในชั้นเดียวกัน

หน้าที่หลักของเรือยามาชิโระคือการลาดตระเวณไปตามชายฝั่งน่านน้ำจีน ไม่มีส่วนร่วมใดๆ กับสงครามโลกครั้งที่ 1 ในปี 1923 ก็เป็นเรือที่เข้าช่วยเหลือผู้ประสบภัยจากเหตุการณ์แผ่นดินไหวครั้งใหญ่ในคันโต เรือยามาชิโระได้รับการปรับปรุงให้ทันสมัยสองครั้งในปี 1930 และ ปี 1935 และได้เข้าสังกัดในกองเรือที่ 1 เคียงข้างกันกับเรือฟุโซ

เรือยามาชิโระเข้าร่วมการโจมตีเพิร์ลฮาเบอร์โดยเป็นหน่วยสนับสนุนให้กับกองกำลังทางอากาศที่ 1 และในวันที่ 18 เมษายน 1942 ก็เป็นเรือที่ออกไล่ล่าเรือบรรทุกเครื่องบินสหรัฐอเมริกาซึ่งส่งฝูงบินของพันเอกดูลิตเติ้ลเข้ามาทิ้งระเบิดครั้งแรกใส่โตเกียว แต่ก็ต้องแล่นกลับในอีกสี่วันต่อมาเพราะหาเป้าหมายไม่พบ หลังจากนั้นในวันที่ 28 พฤษภาคม 1942 ก็เป็นเรือสนับสนุนการบุกหมู่เกาะอัลลูเชี่ยน ในปฏิบัติการโจมตีเกาะมิดเวย์

ระหว่างที่กองทัพสหรัฐอเมริกาบุกไซปันในเดือนมิถุนายน 1944 เนื่องจากเรือที่ใช้ขนกำลังพลและเสบียงเพื่อป้องกันไซปันถูกเรือดำน้ำยิงจมลง จึงมีคำสั่งให้เรือยามาชิโระรับหน้าที่ไปแทน และมีแผนการที่จะใช้ปืนใหญ่เรือเป็นป้อมปราการในการป้องกันเกาะ แต่แผนการนี้ก็ถูกยกเลิกไปเมื่อทราบว่ากองทัพอเมริกาจะยกพลที่ฟิลิปปินส์ เรือยามาชิโระจึงเดินทางกลับไปที่ญี่ปุ่นเพื่อติดตั้งอาวุธเพิ่มเติมแล้วจึงกลับมาที่บรูไนเพื่อยับยั้งการบุกขึ้นเกาะลูซอน

ในวันที่ 24 ตุลาคม 1944 ระหว่างการรบที่ช่องแคบสุริเกา เรือฟุโซ เรือยามาชิโระ และเรือลาดตระเวนหนักโมกามิ ตรวจพบฝูงบินข้าศึก 27 ลำ อันประกอบด้วย เครื่องบินตอร์ปิโด TBF อเวนเจอร์, เครื่องบินดำทิ้งระเบิด SB2C เฮลไดเวอร์ และเครื่องบินขับไล่ F6F เฮลแคท จากเรือบรรทุกเครื่องบินเอนเตอร์ไพรส์ของกองทัพเรือสหรัฐอเมริกา เรือยามาชิโระเสียหายจากการโจมตีของเครื่องบินแต่ก็ยังรบต่อไปได้ ไม่นานนักก็โดนตอร์ปิโดจากเรือพิฆาตมอสเซนกับเรือพิฆาตคิลเลนจนทำให้เรือเคลื่อนที่ได้ช้าลง จากนั้นจึงถูกระดมยิงจากเรือลาดตระเวณหนัก 3 ลำคือ หลุยส์วิลล์, พอร์ตแลนด์, มินนีอาโปลิส และจากเรือลาดตระเวณเบา 4 ลำคือ เดนเวอร์, โคลัมเบีย, ฟินิกซ์ และบอยเซ่ จนเรือยามาชิโร่เกิดไฟลุกท่วม แม้จะพยายามเร่งเครื่องหนีออกจากวงล้อม แต่เรือยามาชิโร่ก็ถูกตอร์ปิโดยิงอีก 4 ลูก จนเรือเอียง 45 องศา จึงมีการแจ้งให้ลูกเรือทำการสละเรือ ก่อนที่เรือจะจมลงไปอย่างรวดเร็วในวันที่ 25 ตุลาคม 1944

## ในตัวเกม

* ร่างปกติ
* ร่างปกติเสียหายหนัก

ยามาชิโระสไตล์ WG ถูกออกแบบให้มีสีผมแตกต่างจากฟุโซ คือจะเป็นสีขาวมัดผมทั้ง 2 ข้างและทัดที่ติดผมรูปผีเสื้อไว้ด้านขวา (ซึ่งเป็นลางมรณะของหลายๆ อย่าง) มีนัยน์ตาสีแดง ชุดยูกาตะที่สวมอยู่จะเป็นสุดลายดอกสีดำ และเปิดแขนท่อนบน ทำให้ดูมีความเป็นวัยรุ่นสูงกว่าฟุโซที่เป็นพี่สาว มีออพชั่นเพิ่มเติมคือพัดที่เธอถือไว้สำหรับสั่งการตอนโจมตี ส่วนชุดอุปกรณ์ที่ด้านหลังนั้นก็ถอดแบบมาจากฟุโซ

ลักษณะบุคลิกของยามาชิโระในเวอร์ชั่น WG นั้นจะมีลักษณะของสาวที่ดูเศร้าสร้อย มีสีหน้าอมทุกข์ และเย็นชาอยู่ตลอดเวลา ...มักคิดหรือพูดถึงเรื่องร้ายๆ เสมอ มีความรู้สึกด้านลบสูง มองโลกแง่ร้าย (ขนาดตอนขอแต่งงานยังคิดเผื่อว่าตัวเองจะตายเลย)

และแน่นอน สิ่งที่จะช่วยเยียวยาความรู้สึกด้านนี้ให้บรรเทาลงได้ก็คงเป็นอาการซิสค่อน คิดถึงพี่สาวที่ยังคงเหลืออยู่ในเวอร์ชั่นนี้เหมือนเดิม [คาดว่ามันคงเป็นสิ่งที่เกิดขึ้นในประวัติศาสตร์จริงที่ยามาชิโระจมตามพี่สาวเธอไปติดๆ]

## เกร็ดเล็กน้อย

* เธอค่อนข้างที่จะติดพี่ของเธอมาก จะถามหาถึงฟุโซตลอด
* ในคอมมูนิตี้ของจีนมีการตั้งแถบดำกาชื่อฉายาอีกอย่างของยามาชิโระว่า "สาวดริ๊งค์" โดยมีที่มาจากรูปในเกม ซึ่งถ้าดูดีๆ จะเห็นว่าหน้ายามาชิโระจะแดงตลอดเวลา ซึ่งหลายคนตีความว่า เธอคงจะไปดื่มเหล้าย้อมใจความรู้สึกอมทุกข์ที่แผ่ออร่ามาสู่คนอื่นบ่อยๆ (ซึ่งก็ไม่รู้ว่าดื่มจริงหรือเปล่า เพราะไม่เด่นชัดเหมือนคากะใน WG)
* เธอเป็นหนึ่งในแก๊งสมาชิกปาร์ตี้วงน้ำชานานาชาติรวมสาว Luck-E เช่นเดียวกัน